Suðaustan og sunnan 18 - 28 m / s , hvassast í vindstrengjum á Norðurlandi . Talsverð rigning , en úrkomuminna um landið norðaustanvert . Hlýnandi veður . Snýst í suðvestan 15 - 23 með morgninum og áfram vætusamt . Hiti 5 til 12 stig , hlýjast á Austurlandi . Slydduél á vesturhelmingi landsins í kvöld og kólnandi veður . Spá gerð 19.01.2020 00:44 Athugasemd veðurfræðings Útlit er fyrir rigningu og hláku í nótt og í dag . Leysingar - og regnvatn þarf að komast leiðar sinnar og þarf því að ganga úr skugga um að fráveitukerfi virki sem skildi til að forðast vatnstjón . Flughálka getur myndast þegar blotnar á svelli eða þjöppuðum snjó . Þegar einnig er hvass vindur eru aðstæður til aksturs mjög varasamar . Skrifað af vakthafandi veðurfræðingi 19.01.2020 00:44 Laugardaginn 18. janúar kl. 12:40 hófst jarðskjálftahrina um 70 km SV af Reykjanestá . Um tíu skjálftar yfir 3,0 að stærð hafa mælst , þar af þrír yfir 4,0 að stærð ( sjá jarðskjálftatöflu ) . Engar tilkynningar hafa borist um að skjálftarnir hafa fundist . Svæðið er vel þekkt jarðskjálftasvæði . Skrifað af vakthafandi jarðvísindamanni 19. jan. 02:01 Vikuyfirlit 6. janúar - 12. janúar Um 360 jarðskjálftar voru staðsettir með SIL-mælikerfi Veðurstofu Íslands í vikunni , fleiri en vikuna áður þegar að þeir voru um 290 talsins . Stærsti skjálfti vikunnar varð kl. 13:10 þann 10. janúar um 3 km SSA af Hveragerði og mældist 3,9 að stærð . Hans varð vart víðsvegar um suðurlandið . Um 50 minni eftirskjálftar hafa mælst á svæðinu í kjölfarið . Samdægurs kl. 11:19 mældist skjálfti af stærð 3,0 í austanverðri öskju Kötlu . Þann 8. janúar hófst jarðskjálftahrina vestan við Herðubreið þar sem rúmlega 170 jarðskjálftar voru staðsettir , sá stærsti mældist 2,2 að stærð . Meira Til að skoða kortið þarf vafra með javascript virkni . Meðaltal rennslis og hita á síðasta sólarhring Staður Norðurá Skatastaðir Jökulsá á Fjöllum Grímsstaðir Athugasemdir sérfræðings Ísstíflur hafa myndast í Hvítá á Suðurlandi vestan Hestfjalls . Vatn safnast saman fyrir ofan ísstíflurnar og vatnshæð hefur hækkað . Þar hefur m.a. flætt að orlofshúsum við Höskuldarlæk . Gert er ráð fyrir hlýnandi veðri og töluverðri úrkomu á sunnan - og vestanverðu landinu frá því seint á laugardagskvöld fram á sunnudag . Því eru líkur á að vatnshæð á svæðinu hækki meira og að flæði enn frekar í nærumhverfi árfarvegarins . Enn fremur er möguleiki á þrepahlaupum þegar ísstíflurnar losna og rennsli árinnar getur aukist töluvert í skamman tíma í kjölfarið . Þessi mikla úrkoma og leysing mun líklega einnig valda nokkrum vatnavöxtum í ám og lækjum á sunnan - og vestanverðu landinu sem gætu haft áhrif á næsta umhverfi vatnsfarvegana . Sérstaklega má búast við auknu afrennsli á norðanverðu Snæfellsnesi , svæðinu í kringum Mýrdalsjökul og SA-landi . Einnig eru líkur á vatnavöxtum í Skagafirði og Eyjafjarðará vegna snjóbráðar í kjölfar hækkandi hita og hvassra vinda . Skrifað af vakthafandi sérfræðingi 18. jan. 20:56 Tvö stór snjóflóð féllu á Flateyri við Önundarfjörð skömmu eftir kl. 23 að kvöldi 14. janúar og náðu bæði út í sjó , annað úr Skollahvilft og hitt úr Innra-Bæjargili . Flóðið úr Innra-Bæjargili féll að hluta yfir varnargarð og á hús að Ólafstúni 14 og grófst unglingsstúlka í flóðinu . Henni var bjargað og er ekki talin alvarlega slösuð . Árið 2019 var fremur hlýtt og tíð hagstæð . Að tiltölu var hlýjast á Suður - og Vesturlandi á meðan svalara var norðan - og austanlands . Aprílmánuður var óvenjulega hlýr um land allt og sá hlýjasti frá upphafi mælinga í Reykjavík , Stykkishólmi , Bolungarvík , Grímsey , á Akureyri og á Hveravöllum . Úrkoman á Akureyri mældist meira en þrefalt meiri en í meðalári og sú mesta sem mælst hefur þar í desembermánuði frá upphafi mælinga . Veðurstofa Íslands óskar landsmönnum öllum gleðilegs árs ! Það er nokkuð merkilegur dagur í dag því jafnan er miðað við að Veðurstofa Íslands hafi verið stofnuð þann 1. janúar 1920 . Því fagnar Veðurstofan 100 ára afmæli í dag ! Fyrstu fimm árin var hún þó aðeins deild í Löggildingarstofunni , en frá ársbyrjun 1925 verður hún sjálfstæð stofnun . Danska veðurstofan sem hafði umsjón með veðurathugunum fram að þeim tíma en gaf hins vegar ekki út veðurspár fyrir Ísland . Íslendingar urðu þá sem fyrr að treysta á athyglisgáfu og eigið hyggjuvit ef þeir vildu ráða í veður morgundagsins . Veðurstofa Íslands hefur nú fengið viðurkenningu fyrir að stíga fyrstu þrjú Grænu skrefin , en Græn skref snúast um að efla vistvænan rekstur ríkisins með kerfisbundnum hætti . Aðgerðir Grænu skrefanna miða einkum að venjulegri skrifstofustarfsemi og hafa jákvæð áhrif á umhverfið , bæta starfsumhverfi starfsmanna sinna og draga úr rekstrarkostnaði .